የአከባቢውን ዘመናዊ የግብርና ሽግግር ማነቆዎች ለመፍታት እንደሚሠሩ የአማራ ክልል ርዕሰ መስተዳደር ተመስገን ጥሩነህ ተናገሩ።
የአከባቢውን ዘመናዊ የግብርና ሽግግር ማነቆዎች ለመፍታት እንደሚሠሩ የአማራ ክልል ርዕሰ መስተዳደር ተመስገን ጥሩነህ ተናገሩ።ባሕር ዳር፡ መስከረም 7/2012 ዓ.ም (አብመድ) የክልሉ ከፍተኛ የሥራ ኃላፊዎች ስንዴን በኩታ ገጠም በማምረት ከሚታወቁ አካባቢዎች አንዱ የሆነውን ደብረ ኤልያስ ወረዳን ጎብኝተዋል፡፡በምሥራቅ ጎጃም ዞን ደብረ ኤልያስ ወረዳ ጥጃ ጎጥር እና ጉይ ቀበሌዎች ስንዴን በኩታገጠም የዘሩት አቶ አጉማስ ሽፈራው እና አቶ እናውጋው አምሳሉ ከሰብሉ ቁመና የተሻለ ምርት እንደሚጠብቁ ተናግረዋል።አርሶ አደሮቹ በብተና እና በግል ፍላጎት ላይ ተመሥርተው ከሚዘሩት ይልቅ በኩታገጠም በየዓመቱ ዘርን በማፈራረቅ ዘመናዊ ግብርናን ተከትለው በመሥራታቸው እጥፍ ምርት ማግኘት መቻላቸውን ተናግረዋል።
አርሶ አደሮቹ ለምርት ማመላለሻ ምቹ ማጓጓዣ ያለመኖር እና የምርት መሰብሰቢያ ኮምባይነር እጥረት የተዘራውን ያክል መሰብሰብ እየቻሉ አለመሆኑንም ተናግረዋል።የአማራ ክልል ርዕሰ መስተዳድር ተመስገን ጥሩነህ ለአካባቢው ዘመናዊ የግብርና ሽግግር ማነቆዎችን በየደረጃው እንደሚፈቱ ተናግረዋል።የማጓጓዣ ችግሩን ለመፍታት ከደብረ ማርቆስ-ደብረ ኤልያስ- ተምጫ የአስፓልት መንገድ በቅርቡ ሥራ ጀምሮ ጥያቄያቸው እንደሚፈታ ተናግረዋል።